INEC ta kwace takaidar shaidar cin zabe daga hannun Kawu Sumaila ▷ Legit.ng
INEC ta kwace takaidar shaidar cin zabe daga hannun Kawu Sumaila
2 months ago 3391 views by Ishaq Ismail
A yayin da Hausawa ke yiwa ire-iren wannan lamari da an ga samu kuma an ga rashi, mun samu cewa hukumar zabe ta kasa mai zaman kanta INEC, ta kwace takardar shaidar cin zabe daga hannun tsohon hadimin shugaban kasa Muhammadu Buhari.
Hukumar zabe ta kasa mai zaman kanta INEC a ranar Litinin da ta gabata, ta mallaka takardar shaidar cin zabe ga zababben dan majalisar tarayya mai wakilcin kananan hukumomin Sumaila da Takai na jihar Kano, Shamsuddeen Dambazau.
Honarabul Kawu Sumaila
Shamsuddeen Dambazau wanda ya kasance 'da ga Ministan harkokin cikin gida, Abdulrahman Dambazau, ya samu shaidar nasarar zabe yayin da hukumar INEC ta kwace takardar shaidar daga hannun tsohon hadimin shugaban kasa akan al'amurran da suka shafi majalisar tarayya, Honarabul Kawu Sumaila.
A ranar 18 ga watan Afrilun da ta gabata, wata babbar kotun tarayya dake zaman ta a jihar Kano, ta yi watsi da cancantar takarar Honarabul Sumaila a matsayin gwanin dan takara na jam'iyyar APC.
Tufka da warwarar ta auku a yayn da kotun ta gamsu da korafin Shamsuddeen na cewar Honarabul Sumaila bai tsaya an dama da shi ba wajen takara yayin zaben fidda gwanin takarar kujerar dan majalisar tarayya da zai wakilci kananan hukumomin Sumaila da kuma Takai.
Yayin gabatar da takardar shaidar cin zabe ga Shamsuddeen Dambazau, kwamishinan hukumar INEC ta kasa Amina Zakari, ta ce hakan ya dace da daidai na hukunci da kuma umurnin da babbar kotun kasa ta gindaya.
Muhammadu Buhari Latest NewsHausa NewsJihar Kano Latest NewsSiyasar Najeriya Latest NewsAbun Mamaki
Yanzu Yanzu: An nemi a cafke gwamnan bankin Najeriya, Emefiele